Londen se Olimpiese Stadion, ook bekend as Londen-stadion, is in die Queen Elizabeth Olympic Park in Stratford, Londen, in die Verenigde Koninkryk geleë. Die stadion is ontwerp om die middelpunt van die 2012-Olimpiese Somerspele en die daaropvolgende 2012-Paralimpiese Somerspele te wees. Die opening- en sluitingseremonies, sowel as sekere atletiek-items is hier aangebied. Die stadion het 'n kapasiteit van 80 000 wat dit die derde grootste stadion in die Verenigde Koninkryk maak (na Wembley-stadion en Twickenham-stadion). Die stadion het as gasheer vir verskeie Rugbywêreldbeker 2015-wedstryde gedien en dit is ook gekies om die Wêreld Atletiek-kampioenskappe van 2017 te huisves. Daar is in die somer van 2007 met die voorbereiding van die grond begin. Die amptelike konstruksie is op 22 Mei 2008 begin, hoewel werksaamhede reeds vier weke voor dit begin het. Binnekant van die Olimpiese Stadion. Voorbereidings vir die Olimpiese Spele. Die Olimpiese Stadion van buite. Regs kan die ArcelorMittal Orbit gesien word. Wedstryd tussen Nieu-Seeland en Namibië tydens die Rugbywêreldbeker 2015 Wedstryd tussen Suid-Afrika en die Verenigde State tydens die Rugbywêreldbeker 2015 "London 2012 Olympic stadium athletics track completed".